Ritratt - Facebook  Kien bħal-lum sena li Malta bkiet lill-attur George Micallef fl-età ta' 76 sena. Imwieled fil-Belt Valletta fl-1943, George Micallef beda bħala attur mal-kumpanija Gioventù Cattolica meta kien għad kellu biss sitt snin. Kien zijuh Pawlu Scerri li ppreżentah fuq il-palk ta' Palazza Carafa fil-Belt. L-arti tar-reċtar kienet tinħass sew f'George li baqa' jimpenja ruħu f'diversi produzzjonijiet. Fl-1974 George waqqaf il-kumpanija tiegħu, il-Valletta Dramatic Co bl-ewwel kummiedja, Iz-Zija ta' Karlu ittellgħet fid-9 ta' Jannar tal-1975. Wara ġew bosta produzzjonijiet oħra fosthom Cin Ci La, Il Paese del Campanelli u Dik L-Affari. Kellu bosta produzzjonijiet oħra b'Kantanapoli kienet ukoll saret appuntament annwali. Miguela Xuereb Fuq it-televiżjoni George Micallef kien attiv u ħa sehem f'sensiliet bħal Sisters, K.C., Sptar San Valentino, Ingropp-pi, Il-Madonna taċ-Ċoqqa u Fredu l-Fra. Ippreżenta wkoll għadd ta' programmi fuq l-istazzjon Net, fosthom Il-Ħadd it-Tajjeb, Sal-Misraħ u Forċina. Strieħ fis-sliem! Miguela Xuereb